Folketing
2002-03-18

Derimod synes jeg, at nedsættelsen fra 5 pct. til 3 pct. ved efterbeskatning er helt fin, når det vel at mærke er de unge mennesker, som bruger udnyttelsen, og det så viser sig af en eller anden årsag, at det ikke bliver aktuelt for dem at etablere sig; der er det ikke meningen, at man skal flås i skat. Og det synes jeg at det nye forslag her forbedrer lidt på. Så er der en anden overvejelse. Efter det her - og sådan er det også efter den gamle ordning - kan det faktisk ikke lade sig gøre at etablere sig i selskabsform. Og det er måske også et næsten uløseligt problem, men på den anden side synes jeg egentlig, det bør være en mulighed, selv om jeg godt kan se, at det måske åbner mulighed for yderligere omgåelse osv. Men på den anden side er det altså ikke urealistisk at nystarte sig selv i aktieselskabsform. Det mener jeg egentlig bør være en mulighed. Hvordan man så kan indrette det, ved jeg ikke.